﻿ 1 Un vultur alb Pentru Tudor Vornicu Din înaltul cerului unde plana,un vultur alb a văzut într-o zi, o poiată de găini Erau mici, negre şi de la distanţă păreau extrem de cuminţi Potrivindu-se pe o undă de aer mai rece, vulturul a coborît o treaptă de cer şi s-a apropiat curios de micuţa adunare Găinile mai tinere ciuguleau pământul răscolit de ghiare şi cîrîiau cînd găseau cîte o râmă : atunci, cu destulă obidă, duceau viermele cîte unei găini mai vîrstnice, în ofrandă Iar găina vîrstnică, după ce gusta, o împingea cu ciocul unui grup de puişori subdezvoltaţi şi foarte flămînzi Chiar obraznic de flămînzi Din cuibare, cîte o cloşcă protesta în răstimpuri de faptul că e uitată pe ouă, cu cîte un cotcodăcit neconcludent Deşi nimeni nu era mulţumit de lecţia servituţii sociale, vulturului I s-a părut că poiata peste care se rotea în absolută linişte, e un colţ de rai “Ia te uită ce oază de Bine” îşi zise vulturele în căpşorul lui alburiu… “ Eu mă lupt pentru cîte un şoarece rătăcit cu ploaia, cu viscolul, dacă nu chiar cu uraganele şi cînd în fine l-am smuls din fuga vulpilor, ajung cu el în cuibul meu singuratic doar pentru a constata că vreun şarpe mi- a mîncat cel puţin un pui, dacă nu toate ouăle…Ori fetele astea se poartă cu atîta deferenţă una faţă de alta…” oftă plin de obidă vulturul “ – “Ce-ar fi să-mi mut eu cuibul între ele ?! Le-aşi da ouăle mele la clocit, mi-aşi vedea poate puii hrăniţi de către găinile vîrstnice iar eu, le-aşi proteja pe toate cu umbra ameninţătoare a enormelor mele aripi, de orice rău Iar cînd obosit m-aşi întoarce acasă, chiar dacă asta ar însemna să cobor din văzduh şi să domiciliez pe Pământ, poate m-ar iubi şi pe mine cineva…Măcar din interes, măcar pentru că le sunt de atîta ajutor…Am să mă gândesc la asta” Apoi, cu o splendidă rotaţie, vulturul se înălţă în zbor şi se întoarse cu ghiarele goale în cuibul unde nu-l aştepta nimeni Era un vultur fără pereche Cîteva zile trecură, nu fără cîte o vizită largă din văzduh pe deasupra poiatei cu găini negre De sus, viaţa mică şi ordonată a curţii pline de găini îi părea din ce în ce mai atrăgătoare, mai sigură Aşa că cel mai greu începură să treacă nopţile, peste cuibul vuturului alb În cuibul lui 2 cioturos, noaptea se ascuţea în zgomote incerte, ca nişte vaiete lipsite de curaj Începu să mediteze asupra termenului de “pericol” şi se trezi deodată înspăimîntat de înălţimea solitară a unei existenţe în care nu are cine te plînge nici dacă vei muri, pentru că acolo sus, în cuibul de peste prăpastie, nu avea cine să-l afle mort “Apropos, se trezi gîndind vulturul alb, ce se întîmplă cu vulturii care au neşansa să moară de bătrîneţe ? Ii sfisie ceilalti vulturi ? Cad la pamint si-i sfîşie coioţii ? O teamă nemaiîncercată îl împunse dintre crengile rupte ale cuibului neterminat Parcă nu i se mai desfăceau aripile în pustiul pîclos al ceţei Niciodată nu pîndi cu atîta nerăbdare zorii… iar cînd norii se luminară în fine peste virfurile munţilor, îşi luă pentru prima oară, cu teamă zborul peste prăpastia încă ceţoasă care-l despărţea de poiata cu găini mici şi negre Ca să prindă curaj, vulturul alb îşi continuă în zbor monologul “Am să mă duc direct la ele Chiar azi Sigur, nu mă pot prezenta cu mâna goală “ aşa că prinse cel mai rotofei pui de iepure pe care-l văzu alergînd prin smîrcuri De bucuria deciziei luate, vulturul coborî cu prea puţină precauţie spre poiata cu găini, ţinînd strîns în ghiara dreaptă rănitul pui de iepure Bineînţeles, atunci cînd umbra vulturului acoperi poiata, găinile se speriară îngrozitor Unele s-au ascuns în cuibare pe sub cloştile supărate, altele pe sub grămada de lemne ninse, dacă nu chiar pe după closetul părăsit din fundul curţii O singură găină rămase proţăpită în mijlocul poiatei, adunînd ameninţătoare puişorii flămînzi pe sub aripile ei umflate de indignare Strîngîndu-şi cît putu de bine aripile la sîn, vulturul coborî în mijlocul unui vîrtej de praf, şi se lăsă pe pămîntul zgîndărit din poiată Apoi depuse cu cîtă graţie găsi, puiul de iepure şi-l împinse cu ciocul lui portocaliu către găina indignată care, categoric arăta a şefă După care, păşi el însuşi spăşit, cu ciocul plecat şi aripile în bernă către găina uşor năpîrlită dar semeaţă care se uita pe rînd, sfidător, cu cîte un ochi cînd la enorma pasăre albicioasă, prost sprijinită în două picioare pieloase, cînd la puiul de iepure care încremenise de frică, cînd la găinile mai tinere care se iţeau pe după ascunzători După cuvenitul minut de 3 surpriză, găina cea semeaţă scoase cel mai strident sunet pe care vulturul alb îl auzise vreodată Şi-l repetă pînă cînd de neunde, se arătă un cocoş bătrîior, cu pene lipsă, surd şi enervat că fusese deranjat Cînd văzu enorma pasăre , dădu să se sperie şi el dar observînd cît este de spăşit vulturul, îşi aminti că pe vremuri fusese un cocoş important Şi-apoi, de vreme ce fusese chemat cu atîta insistenţă însemna că nici acum nu era chiar de lepădat Eheee, ce bătăios ştiuse cocoşul nostru să fie…Ce agresiv ! Poate n-ar fi sărit la bătaie chiar cu un vultur, dar de cucurigit , cucurigise cît îl ţineau baierele pieptului, tocmai pînă venea vînătorul cu puşca şi făcea ordine în poiată Adică, dacă el ca şi cocoş chemase de-atîtea ori vînătorul, nu se chema că de fapt el, cocoşul făcuse ordine ?! Ce, e puţin lucru să ai răspunderea unui adevărat cîine de pază ?! De data asta însă, nici măcar nu părea necesară prezenţa vînătorului Vulturul sta pocăit în locul în care coborîse şi părea bolnav Aşa că bravul cocoş se apropie în ţipetele găinii celei semeţe Se uită şi el pe rînd cu cîte un ochi la vulturele care nu mai făcea nici o mişcare în semn de supunere Nu cunoştea limba găinească N-avea altfel cum să- şi dovedească bunele intenţii decît stînd cuminte pe locul pe care aterizase După ce-l analiză o vreme, cocoşul avu o ideie : începu să ciugulească din picioarele pieloase ale vulturelui Văzînd că pasărea nu face nici o mişcare de apărare, îl ciuguli de aripile căzute Apoi de gît În fine începu să-l ciupească de cap Sigur că durea Dar vulturul se gîndea că dacă stă cuminte şi trece cu bine de probă, se va face poate un consiliu de poiată şi se va găsi o soluţie privitor la primirea sa temporară între găinile mici şi negre care iată, începură şi ele să se apropie de enorma pasăre alburie şi bătută de un cocoş bătrîior “Ah, dacă ar şti cocoşul ce ajutor aşi putea să dau eu la paza acestei distinse poiate “ gîndea între lovituri vulturele “ Dacă m-aşi putea exprima în cuvinte lămuritoare faţă de aceste distinse găini, le-aşi explica la ce poate servi un vulture prieten în ziua asta, atît de urîtă, de azi…” Dar poiata îşi unise forţele, se adună cioc lîngă cioc şi începură să muşte din toate părţile Pînă şi puii ieşiră dintre aripile găinii bătrîne şi dădeau să sară la bătaie Între timp puiul de iepure se scutură în praful pămîntului, se ridică şi uitîndu-se dispreţuitor la vulturele care se 4 lăsa ciomăgit de atîtea găini furioase, o şterse către smîrcurile din care fusese ridicat Abia cînd prima picătură de sînge căzu de pe pieptul lui rănit, vulturele se ridică pe masivele lui picioare pieloase, îşi întinse splendidele sale aripi albe, şi se învîrti roată să alunge ciocurile înnebunite de beţia victoriei Apoi, trezindu-se din momentul de căutare, vulturele sări mai întîi pe gardul căzut al curţii Acolo da, acolo avea de ce să se ţină cu straşnicele sale gheare incovoiate Chiar şi un lemn putred era deocamdată un suport Nevenindu-i să creadă că s-a înşelat atît de serios, se uita în jos la găinile care i se păruseră de la distanţă atit de cuminţi…Cîrîiau între ele, felicitîndu-se că alungaseră singure, fără ajutorul vînătorului, un ditamai vulture ! Ce, de cîte ori are o poiată plină de găini ocazia să bată un vulture ?! Şi ce dacă era alb ? Nu venise el cu un iepure în ghiare ? Nu era el un posibil pericol ?! Vai, aveau ce să povestească la nenumărate generaţii de găini tinere ce faptă de mare ispravă săvîrşiseră Ziua cînd fu bătut vulturele avea să fie înscrisă în legende care vor glorifica neasemuitul curaj al găinii batrîioare…nu chemase oare ea cocoşul ? Dar ce, vor sări celelalte, nu am muşcat şi noi cu ciocurile din duşman ?! Iar puii, vor exersa cu puii pe care-i vor avea cînd se vor afla la casa lor, cum e sa te baţi cu un vulture care coboară încărcat de daruri în poiata plină de găini… De pe gard, vulturele privi în înaltul cerului cu atenţie Parcă-l vedea pentru prima oară Tot de pe gard, văzu vînătorul venind cu puşca strînsă în mîna încleştată Venea să vadă de ce e atîta scandal în poiată Vulturele se trezi din visare şi îşi luă zborul Luă înălţime privind totuşi înapoi, în jos, înspre “oaza de bine” care-l alungase cu atîta ură Cînd îl văzu, Vînătorul trase în el fără să-l nimerească Dacă văzu că vulturele se depărtează, Vînătorul dădu scîrbit dintr-o mînă, fugări o găină mai grăsuţă, o prinse şi ieşi cu ea din poiata în care găinile încă se mai felicitau cu cocoşul pentru nemaiauzita victorie obţinută Vînătorul puse puşca jos, scoase un cuţit din pantaloni şi decapită găina cu o singură apăsare brutală Apoi îşi reluă puşca şi clătină pînă acasă găina din care viaţa se zbătea să nu plece 5 La rîndul lui, vulturele se depărtă fără să gîndească nimic Redescoperea cum se taie vintul cu ciocul său portocaliu Şi pentru prima oară se trezi observînd cum se zbat pufii de pene din jurul ciocului său în bătaia vîntului Parcă niciodată ogoarele nu-i păruseră atît de pătrate, de dreptunghiulare, de hexagonale Parcă niciodată tractoarele nu I se păruseră atît de mici, şi de roşii Aşa răspîndite pe cîmpuri, păreau picături de sînge căzute din zborul derutat al unei păsări muribunde Sau dimpotrivă, căzute din zborul puţin haotic ale unei păsări eliberate de moarte, în ultima clipă Parcă niciodată nu-i păru suficient de bine că se putea ridica deasupra ceţii care stătea cuibărită în vale Mult zbură vulturele alb Îl ustura fiecare pală de vînt în rănile făcute de găini dar îl şi vindeca aerul pe care-şi purta zborul Acolo sus, aerul era curat…Dezinfectant Cînd norii se înroşiră a noapte peste munţi, se întoarse către cuibul lui neterminat şi pustiu dar nu-l mai găsi Desigur cuibul era acolo undeva, pe o pantă de munte, dar oricît se roti, vulturul alb nu-l mai găsi în ceaţa care urcase impertinentă din vale, pînă la virfurile copacilor cei mai curajoşi Înţelegînd, zbură atunci către stîncile cele mai înalte ale versantului, către aerul rar, unde parcă nici vîntul nu mai îndrăznea să bată Acolo, pe o păturică de muşchi incredibil de verde, luceau în incomparabila lumină a lunii senine, trei ouă albicioase Cu neasemuită tandreţe, vulturul alb se aşeză peste ele, ocrotindu-le cu pieptul său rănit, de răceala nopţii îngheţate Apoi, zîmbind, vulturul trase cerul adînc în piept şi pentru o clipă acoperi miliardele de stele strălucitoare cu aripile sale întinse care, de data asta nu mai încăpeau în noaptea transparentă Corina Chiriac, Ianuarie, 2005 Bucureşti 